ai4bharat/Pralekha huggingface dataset:
وزارت سیاحت
انڈین آرکائیولوجیکل سروے نے کووڈ-19ٹیکے کی 100کروڑ خوراک دیئے جانے کی تاریخی حصولیابی کا جشن منانے کےلئے 100یادگاروں کو ترنگے کے رنگ سے جگمگایا
نئی دہلی،21اکتوبر؍2021:
اہم باتیں:
- یادگار کو ترنگے کے رنگوں کی روشنی سے سجانا، کوروناکے ہراول دستے-ٹیکہ کاری کرنے والے ملازمین، صفائی ملازمین، پیرامیڈیکل، معاون ملازمین، پولس ملازمین کے تئیں ممنونیت کا اظہار ہے۔
- ترنگے کے رنگوں کی روشنی میں جگمگانے والی100یادگاروں میں یونیسکو کے عالمی ورثے کے مقامات بھی شامل ہیں۔
بھارت کے ذریعے دنیا کی سب سے بڑی اور سب سے تیز ٹیکہ کاری مہم میں میں سے ایک میں لوگوں کو کووڈ -19کی 100کروڑ خوراک دینے کا تاریخی مقام حاصل کرنے کے ساتھ وزارت ثقافت کے تحت آنے والا محکمہ انڈین آرکائیولوجیکل سروے ملک بھر میں 100 یادگاروں کو ترنگے کے رنگ میں روشن کررہا ہے۔ایسا اُن کورونا ہراول دستے کے اعزاز اور ممنونیت کی علامت کے طورپر کیا جارہا ہے، جنہوں نے کووڈوباء کے خلاف لڑائی میں مسلسل تعاون دیا ہے
ہمایوں کا مقبرہ
ترنگے کے رنگوں میں روشن کی جارہی 100 یادگاروں میں یونیسکو کے عالمی ورثے کی جگہیں-دہلی میں لال قلعہ، ہمایوں کا مقبرہ اور قطب مینار، اترپردیش میں آگرہ کے قلعہ اور فتح پور سیکری، اُڈیشہ میں کونارک مندر، تمل ناڈو میں مملّا پورم رتھ مندر، گوا میں سینٹ فرانسس آف اسیسی چرچ، مدھیہ پردیش میں کھجوراہو، راجستھان میں چتوڑ ا ور کُمبھل گڑھ کے قلعے، بہار میں قدیم نالندہ یونیورسٹی کے باقیات اور گجرات میں دھولاویراشامل ہیں۔
کونارک کا سوریہ مندر
لال قلعہ
بھارت کے کووڈ-19ٹیکے کی 100کروڑ خوراک دینے کا تاریخی مقام حاصل کرنے کے موقع پر اور وبا ءسے مؤثر انداز میں نمٹنے اور انسانی برادری کے لئے اپنی بے لوث خدمات کے توسط سے ملک کی مدد کرنے کےلئے اپنے فرض سے الگ کام کرنے والے کورونا کے ہراول دستے –ٹیکہ کاری ملازمین ، صفائی ملازمین، پیرا میڈیکل معاون ملازمین، پولس ملازمین وغیرہ کے تئیں ممنونیت کا اظہار کرنے کےلئے 100 یادگار 21 اکتوبر 2021ء کی رات کو ترنگے کے رنگوں میں جگمگاتی رہیں گی۔
کھجوراہو
ٹیکہ کاری نے کورونا کو پھیلنے سے روکنے اور تیسری لہر کو بھی روکنے میں اہم کردار کیا ہے اور کووڈ -19ٹیکے کی 100کروڑ خوراک دینے کے بعد بھارت چین کے ساتھ ایک ارب خوراک دینے والا دنیا میں صرف دوسرا ملک بن گیا ہے۔
ترنگے کے رنگوں سے جگمگانے کےلئے جن 100یادگاروں کی شناخت کی گئی ہے اُن کی فہرست دیکھنے کے لئے براہ کرم یہاں کلک کریں۔
Kindly click to see the list of 100 monuments identified for illumination
وزارت خزانہ
جی ایس ٹی پریکٹیشنروں کے رجسٹریشن کے لئے امتحانات کے انعقاد کی تصدیق
نئی دہلی ،05دسمبر : اس پریس ریلیز کے حوالے سے وضاحت مطلوب ہے ، جو یکم نومبر 2018اور29نومبر ،2018کو جاری ہوئی تھی اورجس کا تعلق جی ایس ٹی پریکٹیشنروں کے لئے منعقد ہونے والے 17دسمبر ،2018کے امتحان سے ہے ۔ یہ امتحان جی ایس ٹی قواعد 2017کی شق بی جو ذیلی قاعدہ  کے تحت آتاہے ۔ یعنی وہ افراد جو سیل ٹیکس پریکٹیشنرکے طورپر درج رجسٹرہیں یا موجودہ قانون کے تحت کم سے کم پانچ برسوں کی مدت کے لئے ٹیکس ریٹرن تیارکرنے والوں کی حیثیت سے درج رجسٹرہیں اورانھیں مذکورہ قواعد کے قاعدہ نمبر 83کے ذیلی قاعدہ  کے تحت درج رجسٹرکیاگیاہے ۔ مذکورہ امتحان کے لئے 4دسمبر،2018تک  تک جن امیدواروں کو درج رجسٹرکیاجاچکاہے وہ پہلے سے مشتہرکردہ 26نومبر ،2018کے بجائے اب 4دسمبر ،2018تک مستحق قراردیئے جائیں گے ۔ یہ رجسٹریشن ونڈو پہلے سے مشتہرکردہ تاریخ یعنی 5دسمبر ،2018 کی بجائے 7دسمبر ،2018 تک کھلی رہے گی ۔
مزید برآں اگرایسے امیدواران پائے جاتے ہیں جو متعلقہ زمرے کے تحت 15دسمبر 2018سے 16دسمبر ،2018تک درج رجسٹرہوجاتے ہیں توانھیں بھی مذکورہ زمرے کے تحت درج رجسٹرکئے جانے کی اجازت ہوگی اوروہ بھی عارضی مدت تک شریک امتحان ہونے کے مجاز ہوں گے ۔ تاہم اس طرح کے امیدواران کو ای میل درج ذیل پراین اے سی آئی این کے روبروعارضی رجسٹریشن کے لئے درخواست گذارنی ہوگی ۔ email gstp.nacin[at]gmail[dot]com.
اس زمرے کے امیدواران کو این اے سی آئی این کے ذریعہ مختص کردہ مراکز پرپہنچناہوگا۔ اس زمرے کے امیدواران کے ذریعہ اداکی گئی فیس ان کے استحقاق کو کسی بھی طرح خاطرمیں نہ لاتے ہوئے نا قابل واپسی ہوگی ۔
امور صارفین، خوراک اور عوامی تقسیم کی وزارت
ملک بھر میں خردنی تیلوں کی قیمتوں میں گراوٹ کا رجحان
حکومت نے خام پام آئل،خام سویا بین تیل اور خام سن فلاور آئل پر بنیادی ڈیوٹی 2.5 فی صد سے صفر کردی ہے
خردنی تیلوں کی قیمتوں کو قابو میں رکھنے کے لئے حکومت نے پام آئل، سن فلاور آئل اور سویا بین تیل پر درآمدی ڈیوٹی کو معقول بنایا ہے
خردنی تیلوں کے کاروباریوں نے تھوک قیمتوں میں فی لیٹر چار سے سات روپے فی لیٹر کمی کی ہے
مرکزی اور ریاستوں کی سرکاروں کی جانب سے عملی طور پر حصہ لینے سے خردنی تیلوں کی قیمتوں میں کمی آئی ہے
حکومت نے خام پام آئل، خام سویا بین تیل اور خام سن فلاور آئل پر بنیادی محصول کو 2.5 فی صد سے صفر کردیا ہے تاکہ گزشتہ ایک برس سے کھانا پکانے والے تیلوں کی قیمتوں میں ہونے والے مسلسل اضافے کی روک تھام ہوسکے، ان تیلوں پر زرعی ٹیکس خام پام آئل پر 20 فی صد سے کم کرکے 7.5 فی صد اور خام سویابین تیل اور خام سن فلاور آئل پر یہ پانچ فی صد کم کیا گیا ہے۔
مذکورہ بالا تخفیف کے بعد خام پام آئل پر مکمل محصول 7.5 فی صد ہے اور خام سویا بین تیل اور خام سن فلاور آئل پر یہ پانچ فی صد ہے۔ آربی ڈی پامولین آئل ، ریفائنڈ سویابین اور ریفائنڈ سن فلاور تیل پر بنیادی محصول کو موجودہ 32.5 فی صد سے گھٹا کر 17.5 فی صد کیا گیا ہے۔
تخفیف سے پہلے تمام خام خردنی تیلوں پر زرعی بنیادی ڈھانچے کا ٹیکس 20 فی صد تھا۔ تخفیف کے بعد خام پام تیل پر ڈیوٹی 8.25 فی صد ہوگی، خام سویابین تیل پر اور خام سن فلاور آئل پر 5.5 فی صد ہوگی۔
خردنی تیلوں کی قیمتوں کی روک تھام کے لئے حکومت نے پام آئل،سن فلاور آئل اور سویابین آئل پر درآمدی ڈیوٹیوں کو معقول بنایا ہے۔
خردنی تیلوں کےبڑے کاروباریوں بشمول اڈانی ولمار اور رچی انڈسٹریز نے تھوک قیمتوں میں چار سے سات روپے فی لیٹر کی کمی کی ہے۔ تہواروں کے سیزن میں صارفین کو راحت دینے کے لئے یہ تخفیف کی گئی ہے۔
دیگر کمپنیاں جنھوں نے خردنی تیلوں کی تھوک قیمتوں میں کمی کی ہے ان میں جیمنی ایڈیبلس اینڈ فیٹس انڈیا،حیدرآباد، مودی نیچرلس، دہلی، گوکل ری فوائل اینڈ سولوینٹ، وجے سولویکس، گوکل ایگروریسورسیز اینڈ این کے پروٹینس شامل ہیں۔
دنیا بھر میں اشیاء کی قیمتوں میں اضافے کے باوجود مرکزی حکومت ریاستی سرکاروں کے ساتھ مل کر اقدامات کررہی ہے اور حکومت کی سرگرم کوششوں سے خردنی تیلوں کی قیمتوں میں گراوٹ آئی ہے۔
ایک سال پہلے قیمتوں کے مقابلے خردنی تیلوں کی قیمتیں زیادہ ہیں لیکن اکتوبر کے بعد سے گراوٹ کا رجحان دیکھنے میں آیا ہے۔ حکومت ثانی خردنی تیلوں کی پیداوار بڑھانے کے لئے اقدامات کررہی ہے، خاص طور سے رائس بران تیل پر توجہ ہے تاکہ درآمدات پر انحصار کم کیا ج اسکے۔
تین نومبر 2021 کی تھوک قیمتیں بمقابلہ 31.10.2021 
پام آئل۔کتنی تخفیف ہوئی
- دہلی ۔6روپے
- علی گڑھ۔18روپے
- جووائی، میگھالیہ۔10روپے
- دندیگل، ٹی این۔5 روپے
- کڈالور،ٹی این۔7 روپے
مونگ پھلی کا تیل۔کتنی تخفیف ہوئی
- دہلی ۔ 7 روپے
- ساگر، ایم پی۔10 روپے
- جووائی میگھالیہ۔ 10 روپے
- کریم نگر، تلنگانہ۔5 روپے
- علی گڑھ، یوپی۔5 روپے
سویابین تیل۔ کتنی تخفیف ہوئی
- دہلی۔5 روپے
- لدھیانہ، پنجاب۔5 روپے
- علی گڑھ،یوپی ۔5 روپے
- درگ، چھتیس گڑھ۔11 روپے
- ساگر، ایم پی۔7 روپے
- ناگ پور، مہاراشٹر۔7 روپے
- جووائی، میگھالیہ۔5 روپے
سن فلاور آئل۔کتنا تخفیف
- دہلی۔10 روپے
- رورکیلا،اڑیشہ۔5 روپے
- جووائی، میگھالیہ۔20 روپے
وزیراعظم کا دفتر
وزیر اعظم 5 اکتوبر کو لکھنؤ میں آزادی ایٹ -75 نیا شہری ہندوستان:شہری منظرنامےمیں کایا پلٹ کانفرنس اور ایکسپو کاافتتاح کریں گے
نئی دہلی 04 اکتوبر2021: وزیر اعظم جناب نریندر مودی پانچ اکتوبر 2021 کو صبح ساڑھے دس بجے اندراگاندھی پر تشٹھان لکھنؤ، اترپردیش میں ’’آزادی ایٹ-75 نیا شہری ہندوستان: شہری منظرنامے میں کایا پلٹ‘‘ کانفرنس اور ایکسپو کاافتتاح کریں گے۔
وزیر اعظم اترپردیش کے 75 ضلعوں میں 75 ہزار مستفدین کو پردھان منتری آواس یوجنا۔ شہری  مکانات کی چابیاں ڈیجیٹل طریقے سے سونپیں گے اور اترپردیش میں اسکیم کے مستفدین سے ورچوئل طور پر بات چیت بھی کریں گے۔ وہ سمارٹ سٹی مشن اور AMRUT کے تحت اترپردیش کے 75 شہری ترقیاتی پروجیکٹوں کا افتتاح کریں گے/ سنگ بنیاد رکھیں گے: لکھنؤ، کانپور، وارانسی ، پریاگ راج ، گورکھپور، جھانسی اور غازی آباد سمیت سات شہروں کے لئے ایف اے ایم ای-2 کے تحت 75 بسوں کو روانہ کریں گے: اور ایک کافی ٹیبل بک کا اجراء کریں گے جس میں حکومت ہند کی ہاؤسنگ اور شہری امور کی وزارت کے مختلف فلیگ شپ مشنوں کے تحت عمل میں آنے والے 75 پروجیکٹوں کی تفصیل موجود ہے۔ وہ ایکسپو میں قائم تین نمائشوں کو بھی دیکھیں گے۔ وزیر اعظم بابا صاحب بھیم راؤ امبیڈکر یونیورسٹی ، لکھنؤ میں جناب اٹل بہاری واجپئی چیئر کا بھی اعلان کریں گے۔
مرکزی وزیر دفاع، ہاؤسنگ اور شہری امور کے مرکزی وزیر اور اترپردیش گورنر اور وزیر اعلیٰ اس موقع پر موجود ہوں گے۔
کانفرنس کم۔ ایکسپو کے بارے میں
کانفرنس کم ایکسپو کا اہتمام ہاؤسنگ اور شہری امور کی وزارت پانچ اکتوبر سے سات اکتوبر 2021 تک، آزادی کا امرت مہوتسو کے حصے کے طور پر کررہی ہے۔ اس موقع پر شہری منظرنامے میں کایا پلٹ ہے اور خاص توجہ اترپردیش میں ہونے والی کایا پلٹ پر مرکوز ہوگی۔ تمام ریاستیں اور مرکزی انتظام والے علاقے کانفرنس کم ایکسپو میں حصہ لیں گے جس سے انھیں ایک دوسرے کے تجربات سے آگاہ ہونے اور مزید کاموں کے لئے عزم اور سمت ملے گی۔ کانفرنس کم ایکسپو میں تین نمائشوں کا اہتمام کیا گیا ہے:۔
- نیو اربن انڈیا کے وان سے نمائش: کایا پلٹ لانے والے اربن مشن کی حصولیابیاں اور مستقبل کے عزائم پر روشنی ڈالی جائے گی۔ اس میں گزشتہ سات برسوں میں فلیگ شپ اربن مشنز کے تحت حاصل کامیابیوں کو اجاگر کیا جائے گا اور مستقبل کے بارے میں بنایا جائے گا کہ کیا اقدامات کئے جانے ہیں۔
- انڈیا ہاؤسنگ ٹیکنالوجی میلہ  کے نام سے گلوبل ہاؤسنگ ٹیکنالوجی چیلنج انڈیا کے تحت 75 اختراعی تعمیراتی ٹیکنالوجی کی نمائش ہوگی جہاں دیسی طور پر فروغ دی گئی اختراعی تعمیراتی ٹیکنالوجی، سامان اور طریقہ کار کے بارے میں بنایا جائے گا۔
- 2017 کے بعد اترپردیش میں فلیگ شپ اربن مشن کے تحت کارکردگی کی نمائش اور مستقبل کے منصوبوں کو ’’یوپی ایٹ-75: اترپردیش میں شہری منظرنامے میں کایا پلٹ‘‘ موضوع کے تحت اجاگر کیا جائے گا۔
ان نمائشوں میں فلیگ شپ اربن مشنز کے تحت اب تک حاصل کی گئی کامیابیوں پر روشنی ڈالی جائے گی۔ نمائش کاروں کے موضوعات میں صاف ستھرا شہری ہندوستان، واٹر سیکیور سٹیز، سب کے لئے مکان، نئی تعمیراتی ٹیکنالوجیز، سمارٹ سٹی ڈیولپمنٹ، پائیدار نقل وحرکت اور شہروں میں روزگار کے مواقع جیسے موضوعات شامل ہوں گے۔
کانفرنس کم ایکسپو دودن کے لئے ۔ چھ اکتوبر سے سات اکتوبر تک عوام کے لئے کھلی رہے گی۔
وزارت دفاع
سمبیکس 23 اختتام پذیر
ہندوستانی بحریہ کے بحری جہاز رن وجے ، کاواراتی ، آبدوز سندھوکیسری اور طویل فاصلے کے میری ٹائم پیٹرول ایئر کرافٹ پی8I نے سنگاپور میں سنگاپور انڈیا میری ٹائم دو طرفہ مشق  کے 30 ویں ایڈیشن میں حصہ لیا۔
پہلی بار 1994 میں منعقد ہوئی، تین دہائیوں پرانی سالانہ مشق کا آغاز، 21 ستمبر 2023 کو ایک افتتاحی تقریب کے ساتھ ہوا، جس میں دونوں بحری افواج کے اہلکاروں نے شرکت کی۔ تقریب میں سمبیکس کے 30ویں ایڈیشن کے لوگو کی نقاب کشائی کی گئی۔ ہاربر فیز میں وسیع پیمانے پر پیشہ ورانہ تعاملات، سبجیکٹ میٹر ایکسپرٹ ایکسچینج، مشترکہ ہوا بازی اور فائر فائٹنگ/ ڈیمیج کنٹرول مشقوں کا انعقاد اورسنگاپور میں ہندوستان کے ہائی کمشنر اور سنگاپور نیوی فلیٹ کمانڈرکی موجودگی میں، ہندوستان اور سنگاپور کے درمیان آبدوز ریسکیو پر مشترکہ معیاری آپریٹنگ پروسیجر پر دستخط کا مشاہدہ کیا گیا۔ ۔ ہندوستانی بحریہ کے دستے کے کمانڈنگ آفیسرز نے بھی کرانجی وار میموریل پر گل دائرے نذر کرنےکی تقریب میں خراج عقیدت پیش کیا۔
بندرگاہ میں قیام کے دوران کی جانے والی دیگر سرگرمیوں میں کھیلوں کے تبادلے، کراس ڈیک وزٹ، اور اسکول کے بچوں اور ہندوستانی ہائی کمیشن کے عملے کے جہاز کے دورے شامل تھے۔
سمبیکس 23 کا سمندری مرحلہ 25 سے 28 ستمبر 2023 تک منعقد کیا گیا، جس میں ہندوستانی بحریہ کے یونٹس کے ساتھ آر ایس ایس سٹالورٹ، ویلور، ٹینیشیئس، ایک آبدوز، میری ٹائم پٹرول ایئر کرافٹ فوکر ایف-50 اور لڑاکا طیارے آبدوزوں کی جنگ، سطحی اور فضائی دفاعی مشقیں، نیز حکمت عملی کی مشقیں اور ہتھیاروں سے فائرنگ جیسےپیچیدہ سمندری حفاظتی مشقوں میں مصروف تھے۔
سمبیکس 23 کا اختتام دونوں بحری ممالک کے درمیان دوستی اور باہمی تعاون کے قریبی رشتوں کی تصدیق کرتے ہوئے ہوا۔
وزیراعظم کا دفتر
وزیر اعظم نے صدر جمہوریہ کو ان کی سالگرہ پر مبارکباد دی
وزیر اعظم جناب نریندر مودی نے صدر جمہوریہ محترمہ دروپدی مرمو کو مبارکباد پیش کی ہے۔
ایک ٹوئیٹ میں وزیر اعظم نے کہا :
’راشٹرپتی جی کو سالگرہ کی مبارکباد ۔ حکمت و دانش کی مینار ۂ نور، ہمارے عوام کےوقاراور فلاح بہبود کے لئے عہد بستہ ،انہیں قوم کی ترقی کو رفتار عطا کرنے میں ان کی کوششوں کے لئے سراہا جاتا ہے۔ان کی لگن سےمسلسل ہم سبھی کو ترغیب فراہم ہوتی ہے ۔ان کی اچھی صحت اور طویل زندگی کے لئے دعا گو ہوں ۔@rashtrapatibhvn ‘
کارپوریٹ امور کی وزارتت
آئی آئی سی اے اور آئی آئی ایم جموں نے کاروباری نظم و نسق اور کارپوریٹ امور میں تعلیمی، تحقیقی اور ایگزیکٹو تعلیمی پروگراموں کو ہم آہنگ کرنے کے لیے مفاہمت کی یادداشت  پر دستخط کیے
انڈین انسٹی ٹیوٹ آف کارپوریٹ افیئرز  اور انڈین انسٹی ٹیوٹ آف مینجمنٹ  جموں کے درمیان آج یہاں آئی آئی سی اے کیمپس، مانیسر میں مفاہمت کی ایک یادداشت پر دستخط ہوئے۔ ایم او یو پر آئی آئی سی اے کے ڈی جی اور سی ای او جناب پروین کمار اور آئی آئی ایم جموں کے ڈائریکٹر پروفیسر بی ایس سہائے نے اپنے اپنے اداروں کی جانب سے دستخط کیے۔
جناب پروین کمار نے مطلع کیا کہ دونوں اداروں کی اپنی خصوصیات ہیں، جنہیں اکیڈمک، ریسرچ اور ورکنگ ایجوکیشن پروگرام کی تشکیل میں یکساں طور پر مربوط کیا جا سکتا ہے۔ تعاون کے اشارے والے شعبوں میں کاروباری نظم و نسق اور کارپوریٹ امور سے متعلق عصری مسائل پر طویل مدتی مشترکہ کورسز اور ایوارڈ ڈگریاں، ڈپلومے اور سرٹیفکیٹس کی پیشکش شامل ہے۔ پروفیسر سہائے نے آئی آئی ایم جموں کی خصوصیات کے بارے میں بتایا کہ دونوں ادارے اس تعاون سے کس طرح فائدہ اٹھا سکتے ہیں۔
مفاہمت نامے میں آئی آئی ایم جموں کے ذریعہ آئی آئی سی اے کو ڈاکٹریٹ کی ڈگریوں  اور پوسٹ ڈاکٹریٹ فیلو شپس کے انعقاد کے مقصد سے ایک تحقیقی مرکز کے طور پر تسلیم کرنے کا بھی بندوبست کیا گیا ہے۔ باہمی دلچسپی کے شعبوں میں مشترکہ سیمینار، کانفرنس اور ورکشاپ منعقد کرنے کی تجویز ہے۔ بزنس مینجمنٹ اور کارپوریٹ افیئرز کے عصری مسائل پر بھی سنٹر آف ایکسیلنس قائم کیے جا سکتے ہیں۔ مفاہمت نامے میں دونوں اداروں کے باہمی فائدے کے لیے پروفیسروں کے تبادلے اور سنٹر/سینٹر آف ایکسیلنس کے تعلیمی مواد اور اشاعتوں کے تبادلے کا بھی بندوبست کیا گیا ہے۔
اس موقع پر جناب پروین کمار اور پروفیسر بی ایس سہائے نے آئی آئی سی اے کیمپس میں آم کے درخت بھی لگائے۔
محنت اور روزگار کی وزارت
زرعی اور دیہی مزدوروں کے لئے کل ہندصارفین کے قیمت کے عدد اشاریے-اکتوبر، 2022
زرعی اور دیہی مزدوروں کے لیے کل ہند صارفین کی قیمت اشاریہ کا اعداد شمار  اکتوبر، 2022 میں 10 پوائنٹس اور 9 پوائنٹس بڑھ کر بالترتیب 1159  اور 1170 پوائنٹس ہو گیا۔ زرعی مزدوروں اور دیہی مزدوروں کے عام اشاریہ میں اس تبدیلی میں اہم کردار فوڈ گروپ کا بالترتیب 9.15 اور 8.35 پوائنٹس تھا۔ یہ اضافہ بنیادی طور پر چاول، گندم کا آٹا، جوار، ریگی، دال، دودھ، گھی،تازہ مچھلی،پولٹری،پیاز ، خشک مرچ، ملا ہوا مسالحہ، سبزیاں اور پھلوں اور گڑ وغیرہ کی قیمتوں کی وجہ سے ہوا۔
مختلف ریاستوں کے لیے انڈیکس میں اضافہ الگ الگ تھا۔ زرعی مزدوروں کے معاملے میں 20 ریاستوں کے اشاریہ میں1سے 16 پوائنٹس کا اضافہ درج کیا گیا ہے۔تمل ناڈو کا اشاریہ 1337 پوائنٹس کے ساتھ اشاریہ ٹیبل میں سرفہرست ہے جبکہ ہماچل پردیش 913 پوائنٹس کے ساتھ اشاریہ ٹیبل میں سب سے نیچے ہے۔
دیہی مزدوروں کے تعلق سے 19 ریاستوں کے اشاریہ میں 1 سے15 پوائنٹس کا اضافہ جبکہ ریاست کیرالہ کیلئے جوں کا توں رہا۔تمل ناڈو کا اشاریہ1325 پوائنٹس کے ساتھ اشاریہ ٹیبل میں سرفہرست ہے جبکہ ہماچل پردیش 962 پوائنٹس کے ساتھ اشاریہ میں سب سے نیچے ہے۔
ریاستوں کے درمیان، زرعی اور دیہی مزدوروں دونوں کے لیے صارفین کی قیمتوں کے اشاریہ نمبروں میں سب سے زیادہ اضافہ، بنیادی طور پر چاول، گیہوں کاآٹا،تازہ مچھلی، پیاز، مرچ خشک، سبزیوں اور پھلوں، وغیرہ کی قیمتوں میں اضافے کی وجہ سے تملناڈو، تری پورہ اور مغربی بنگال ریاستوں میں  کااضافہ درج کیا گیا۔
سی پی آئی ۔ اے ایل اور سی پی آئی ۔آر ایل پر مبنی مہنگائی کی پوائنٹ ٹو پوائنٹ شرح اکتوبر 2022 میں بالترتیب 7.22 فیصد اور 7.34فیصد کے مقابلے میں اکتوبر 2022 میں 7.69 فیصد اور 7.90 فیصد رہی جو کہ پچھلے سال کے اسی مہینے کے دوران بالترتیب 2.76فیصد اور 3.12 فیصد تھی۔ اسی طرح اکتوبر، 2022 میں غذائی افراط زر 7.05 فیصد اور 7.00 فیصد رہی جو کہ ستمبر، 2022 میں بالترتیب 7.47 فیصد اور 7.52 فیصد اور پچھلے سال کے اسی مہینے کے دوران بالترتیب 0.39 فیصد اور 0.59 فیصد تھی۔
کل ہند صارف قیمت عدد اشاریہ 
|
|
گروپ
|
|
زرعی مزدور
|
|
دیہی مزدور
|
|
|
|
ستمبر، 2022
|
|
اکتوبر، 2022
|
|
ستمبر، 2022
|
|
اکتوبر، 2022
|
|
عمومی ا شاریہ
|
|
1149
|
|
1159
|
|
1161
|
|
1170
|
|
خوراک
|
|
1079
|
|
1093
|
|
1087
|
|
1100
|
|
پان سپاری وغیرہ
|
|
1919
|
|
1925
|
|
1928
|
|
1935
|
|
ایندھن اور روشنی
|
|
1274
|
|
1274
|
|
1266
|
|
1267
|
|
لباس، بسترکاسامان اور جوتے وغیرہ
|
|
1206
|
|
1213
|
|
1243
|
|
1250
|
|
متفرق
|
|
1205
|
|
1208
|
|
1211
|
|
1213
.
نومبر 2022 کے مہینے کے لیے سی پی آئی ۔ اے ایل اور آر ایل ۔ 20 دسمبر 2022 کو جاری کیے جائیں گے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 76
زراعت اور کاشتکاروں کی فلاح و بہبود کی وزارت
پردھان منتری فصل بیمہ یوجناکے تحت بیمہ کمپنیوں کاپینل
نئی دہلی،23؍مارچ 2021:
پردھان منتری فصل بیمہ یوجنا کے نفاذ کے لئے 21-2020ء کے دوران 18 عام بیمہ کمپنیوں کا پینل تیار کیا گیا ہے۔21-2020ء کے دوران ایک نئی کمپنی کو بھی پینل میں شامل کیاگیا ہے۔
مزید برآں پی ایم ایف بی وائی کے عملیاتی رہنما خطوط کی گنجائشوں کے مطابق ہر ایک کمپنی کے لئے لازمی طورپر 4شمال مشرقی ریاستوں، 2 پہاڑی ریاستوں نیز 2مرکز کے زیرانتظام علاقوں کےلئے بولی لگانا ضروری ہوگا ، تاکہ اِس اسکیم کو کم رسائی والی ریاستوں نیز مرکز کے زیر انتظام علاقوں میں نافذ کیا جاسکے گا۔
پینل میں شامل تمام کمپنیوں ہر ریاست نیز ہر سیزن میں بولیوں کے عمل میں شرکت نہیں کی ہے۔خریف 2020ء کے سیزن میں صرف 9 بیمہ کمپنیوں نے، مالیاتی سفارشات اور از سر نو بیمہ مارکیٹ میں سختی کے باعث 21-2020ء کے دوران پی ایم ایف بی وائی کے نفاذ کے لئے بولی لگائی ہے۔
بیمہ کمپنیوں کے ذریعے بولی کے عمل میں شرکت نہ کرنا، کلیدی کارکردگی کے اشاریات میں سے ایک ہے اور پینل میں شامل بیمہ کمپنیوں کے نگرانی نیز جائزہ قدر کے وقت اس گنجائش کی غیر کارکردگی کےلئے مخصوص منفی پوائنٹ بھی مختص کئے گئے ہیں، جس کے ساتھ مالیاتی جرمانہ بھی شامل ہے۔
یہی نہیں اگر پینل میں شامل کوئی بیمہ کمپنی پردھان منتری فصل بیمہ یوجناکے نفاذ کو ترک کرتی ہے،اس کے باوجود بھی یہ کمپنیاں فصل کے نقصانات کا جائزہ لینے اور اُن کا تعین نیز ادائیگی کرنے کی پابند ہوں گی، جو کہ ماضی کے سیزنوں کے دوران کئے گئے منظور شدہ اُن دعووں کے لئے ادا کرنے ہوں گے، جو بیمہ شدہ اُن کسانوں نے کئے ہیں، جنہوں نے ہندوستان کی بیمہ ضابطہ ترقیاتی اتھارٹی کے ضوابط و قواعد کے مطابق اپنی قسطوں کی ادائیگی کی ہوئی ہے۔
پی ایم ایف بی وائی کی کارکردگی کے رہنما خطوط میں بیمہ شدہ کسانوں کے دعووں کو نمٹانے سے متعلق تفصیلی گنجائشیں بھی فراہم کی گئی ہیں۔ حکومت ، بیمہ کمپنیوں کے ذریعے دعووں کے نمٹارے سمیت اسکیم کے نفاذ کی نگرانی کرتی ہے، جووہ باقاعدگی کے ساتھ ہفتہ وار ویڈیو کانفرسوں کے توسط سے کرتی ہے۔ یہ ویڈیو کانفرنس انشورنس کمپنیوں، بینکوں اور ریاستی حکومتوں سمیت تمام شراکت داروں کے ساتھ منعقد کی جاتی ہے۔ حکومت نے مالیاتی اداروں کو وقت بہ وقت ہدایات بھی جاری کیں ہیں، جن کا مقصد قسطوں کو معاف کرنا اور کسانوں کے اعدادو شمار کو این سی آئی پی میں بر وقت اور درستگی کے ساتھ اَپ لوڈ کرنا ہے۔شراکت داروں کو وقت بہ وقت یہ یاد دہانی بھی کرائی جاتی ہے کہ وہ موسمیاتی ڈسپلن کی تقلید کو یقینی بنائیں، نیز اسکیم کی کارکردگی کے رہنما خطوط میں واضح دیگر ضروریات کو بھی پورا کریں، تاکہ کسانوں کے قابل قبول دعووں کی بروقت ادائیگی کی جاسکے ۔
یہ معلومات زراعت اور کسانوں کی بہبود کے مرکزی وزیر جناب نریندر سنگھ تومر نے آج لوک سبھا میں ایک تحریری جواب میں فراہم کیں۔
وزارتِ تعلیم
تعلیم کے وزیر رمیش پوکھریال نشنک نے آن لائن میڈیم کے ذریعہ آئی آئی ایم رائے پور کے پوسٹ گریجویٹ کے پروگرام کے11 ویں بیچ اور فیلو ڈاکٹرل پروگرام کے 9 ویں بیچ کے لئے افتتاحی پروگرام میں شرکت کی
تعلیم کے وزیر نے ایک بڑی نئی فیکلٹی عمارت کے ساتھ ساتھ آئی آئی ایم رائے پور کی اکیڈیمک عمارت کا بھی افتتاح کیا
نئی دہلی ، 18 اگست۔ تعلیم کے مرکزی وزیر جناب رمیش پوکھریال نشنک نے آن لائن میڈیم کے ذریعہ آئی آئی ایم رائے پور کے پوسٹ گریجویٹ پروگرام کے 11 ویں بیچ اور فیلو پروگرام کے نویں بیچ کے لئے افتتاحی پروگرام میں شرکت کی۔ اس موقع پر آئی آئی ایم رائے پور کے بی او جی چیئرپرسن جناب شیا مل گوپی ناتھ اور آئی آئی ایم رائے کے ڈائریکٹر پروفیسر بھرت بھاسکر بھی موجود تھے۔
اس موقع پر اظہار خیال کرتے ہوئے جناب پوکھریال نے پوسٹ گریجویٹ پروگرام کے 11 ویں بیچ اور آئی آئی ایم کیمپس کے فیلو پروگرام ایف پی ایم کے نویں بیچ کا خیرمقدم کیا۔ انہو ں نے آئی آئی ایم رائے پور کی اکیڈمیک عمارت کے ساتھ ساتھ بڑی نئی فیکلٹی عمارت کا بھی افتتاح کیا۔ وزیرموصوف نے ادارے کی اس بات کے لئے تعریف کی کہ اس نے طویل مدت تک سیکھنے اور ترقی کے علاوہ لوگوں کے ساتھ مثبت وابستگی اور قیادت پر مبنی ہنر مندی کو فروع دینے پر زور دیا ہے۔ یہ ایسی خوبیاں ہیں جو ہمارے معاشرے اور ملک پر مثبت اثر ڈالیں گے۔
جناب پوکھریال نے بتایا کہ نئی تعلیمی قومی پالیسی 2020 اس سمت میں ایک قدم ہے۔نئی تعلیمی پالیسی 2020 کا مقصد تعلیم کے نصاب اورفن تعلیم کے ڈھانچے میں تبدیلی کرکے ہمارے ملک کو عالمی معلوماتی سپر پاور بنانا ہے۔یہ تدریس کے سبھی سطحوں پر ٹیکنالوجی کےانضمام پر بھی زور دیتا ہے انہوں نے بتایا کہ کیسے حکومت 2035 تک اعلی تعلیم میں مجموعی ان رول مینٹ تناسب کو پچاس فیصد تک بڑھانے تک خواہش رکھتی ہے جہاں آئی آئی ایم جیسے ادارے بھی بڑھیں گے اور حکومت کے ذریعہ طے کئے گئے ان پالیسی مقاصد کو حاصل کرنے میں اہم تعاون بھی دیں گے۔ انہوں نے زندگی کے نئے مرحلے کو شروع کرنے پر طلبا کو مبارک باد دیتے ہوئے اپنی تقریر ختم کی اور واضح کیا کہ ملک کو جوش و جذبے کی ضرورت ہے۔لیکن اس کے لئے سماجی ذمہ داری کی جذبے کی بھی ضرورت ہوتی ہے جس سمت میں طلبا کام کریں گے اس سے کوئی فرق نہیں پڑتا کہ وہ کس طرح کے ادارے میں کام کرتے ہیں۔
اس کے بعد آئی آئی ایم رائے پور کے ڈائریکٹر کی طرف سے شکریہ کی تقریر پیش کی گئی۔ جس میں انہوں نے تعلیم کے وزیر جناب رمیش پوکھریال نشنک، وزارت تعلیم چھتیس گڑھ سرکار آئی آئی ایم رائے پور کے بورڈ آف گورنر اور آخر میں آئی آئی ایم رائے پور کو ان نئی اونچائیوں تک لے جانے میں ان کے تعاون کے لئے آئی آئی ایم رائےپور کے اسٹاف اور فیکلٹی کے تئیں تشکر کااظہار کیا۔ پروفیسر بھاسکر نے بھی پوسٹ گریجویٹ پروگرام بیچ 2020۔ 2022 کہ طلبا کا خیر مقدم کیا اور ملک کے مستقبل کے لیڈروں کو باہر لانے کا راستہ دکھانے کے لئے ان کے والدین کا بھی شکریہ ادا کیا۔
سائنس اور ٹیکنالوجی کی وزارت
کینسر سے متعلق تحقیق کے لئے بھارت – برطانیہ پہل
نئی دلّی ، 21 مارچ / بایو ٹیکنا لوجی کے محکمے  اور کینسر ریسرچ یوکے  نے نئی دلّی میں 14 سے 16 نومبر ، 2018 ء کو منعقدہ تحقیق کاروں کی افتتاحی کانفرنس میں 14 نومبر ، 2018 ء کو ‘‘ کینسر کے لئے سستے طریقۂ کار ’’ پر کینسر ریسرچ پہل کے لئے ایک مفاہمت نامے پر دستخط کئے تھے ۔ اس تحقیقی پہل کا مقصد اختراعی اور عملی نتائج فراہم کرنا ہے تاکہ دونوں ملکوں میں کینسر کے خلاف پیشرفت میں تیزی لائی جا سکے ، جس کے بڑے عالمی اثرات بھی مرتب ہو سکیں ۔
اس پہل کے تحت اہم چیلنجوں کی نشاندہی کی گئی ہے اور سات بنیادی گرانٹس کو منظوری دی گئی ہے ۔ جن سات بنیادی اقدامات کے لئے امداد منظور کی گئی ہے ، اُن میں علامتی کینسر کی جلد تشخیص میں بہتری کے لئے سستے طریقۂ کار ، کینسر کا جلد پتہ لگانے کے لئے سستے اسکریننگ آلات ، کینسر میں علاقائی اتار چڑھاؤ جیسے عناصر کی بہتر سمجھ اور کینسر کی روک تھام ، کینسر کی دیکھ بھال کے لئے کمپیوٹیشنل ایپروچ ، کینسر کے موثر علاج کو سستا بنانے ، کینسر کا پہلے سے پتہ لگانے کے لئے سستے اسکریننگ آلات اور کینسر کا موثر اور سستا علاج شامل ہے ۔
بھارت کی جانب سے ، جو ادارے تعاون کر رہے ہیں ، اُن میں کچھار کینسر ہاسپٹل اینڈ ریسرچ سینٹر ، آر ٹی آئی انٹرنیشل ، ٹرانس لیشنل ہیلتھ سائنس ٹیکنا لوجی انسٹی ٹیوٹ ، ٹاٹا میموریل اسپتال ، آل انڈیا انسٹی ٹیوٹ آف میڈیکل سائنسز ، کوچین کینسر ریسرچ سینٹر اور چترنجن نیشنل کینسر انسٹی ٹیوٹ شامل ہیں ۔
دونوں ملکوں کی جانب سے 7 بنیادی گرانٹس کے لئے 1.86 کروڑ روپئے کی سرمایہ کاری کی جائے گی ۔
سائنس اور ٹیکنا لوجی ، زمینی سائنس اور صحت اور خاندانی بہبود کے مرکزی وزیر ڈاکٹر ہرش وردھن نے یہ معلومات آج لوک سبھا میں ایک سوال کے تحریری جواب میں فراہم کیں ۔
۔۔۔۔۔۔۔۔۔۔ ۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔۔۔ ۔۔۔۔۔۔۔۔

U. No. 2842
(Visitor Counter : 94
وزیراعظم کا دفتر
وزیراعظم نے مدھیہ پردیش کے دھار میں ہوئے بس کے المناک حادثے سے متاثر ہونے والوں کے لئے پی ایم این آر ایف سے نقد رقم کی ادائیگی کا اعلان کیا ہے
وزیراعظم جناب نریندر مودی نے وزیراعظم کے قومی راحت فنڈ  سے ، مدھیہ پردیش کے دھار میں ہوئے بس حادثے میں فوت ہونے والوں کے قریب ترین رشتہ دار کو فی کس دو لاکھ روپے کی نقد امدادی رقم ادا کرنے کا اعلان کیا ہے۔ زخمی ہونے والوں کو 50 ہزار روپے فی کس دیئے جائیں گے۔
وزیراعظم کے دفتر نے ٹوئیٹ کیا؛
‘‘پی ایم این آر ایف سے فی کس دو لاکھ روپے کی نقد رقم، اُن لوگوں کے قریب ترین رشتہ داروں کو ادا کی جائے گی، جو مدھیہ پردیش کے دھار میں ہوئے المناک بس حادثے میں اپنی جان گنوا بیٹھے ہیں۔ زخمیوں کو 50 ہزار روپے فی کس ادا کئے جائیں گے: وزیراعظم۔’’
۔۔۔۔۔۔۔۔۔۔۔۔۔۔۔۔۔

U-7704
(